Vangistamisnimekirjade koostamine algas ilmselt juba enne Eesti okupeerimist. Ilmus ju Eestis hulk trükiseid, milles teavet vabariigi mistahes kihi eliidi kohta - Riigi Teataja, entsüklopeedia, biograafilised leksikonid, aastaraamatud, ajakirjad, ajalehed. Kõik need olid nii kodumaal kui ka teistes riikides vabalt saadaval. Ja olgu Serovi käskkirja all mistahes kuupäev, andmestikku võõrvõimule ohtlike, Eestitruude kodanike kohta võisid koguda ka  Nõukogude saatkonnaga lepingulistes töösuhetes olnud Eesti kodanikud. Nõnda igatahes oli lugu avaliku majanduseluga, miks pidi see teisiti olema siis politsei, Kaitsevägede või Kaitseliiduga?